
Výročná správa nám poskytuje prehľad o činnosti Domova dôchodcov Milosrdného samaritána Močenok ( ďalej len DD Močenok)  za rok 2025, čím zabezpečuje informácie o chode zariadenia pre seniorov. Zameriava sa najmä na údaje o činnosti zariadenia, o hospodárení organizácie, o vývoji počtu prijímateľov soc. služby, o zložení a počte zamestnancov zabezpečujúcich chod zariadenia.

DD Močenok  nezriadil  žiadnu obchodnú spoločnosť, nemá  zriadenú organizačnú zložku v zahraničí, neúčtuje o nákladoch na činnosti v oblasti výskumu a vývoja.
Vplyv našej organizácie na životné prostredie nie je v rozpore s platnou legislatívou. Svoju činnosť vykonáva v prenajatých priestoroch, ktoré spĺňajú podmienky na vedenie svojej činnosti.  Nemá vlastnú čističku odp. vôd, ale využíva obecnú kanalizáciu, obecný vodovod, hospodársky dvor na zber odpadových surovín.
Naša organizácia zamestnáva na plnenie svojich úloh výhradne vlastných zamestnancov, ale na niektoré nárazové a sezónne práce zamestnáva pracovníkov na základe dohôd.






VÍZIA A POSLANIE ZARIADENIA

Poslaním nášho zariadenia je poskytovať kvalitné sociálne služby v súlade so zákonom o sociálnych službách a prispievať k napĺňaniu sociálnej politiky obce Močenok.
Našou víziou je dlhodobo vytvárať prostredie, ktoré podporuje dôstojný, bezpečný a kvalitný život klientov. Zároveň sa usilujeme o neustále zvyšovanie kvality poskytovaných služieb, budovanie pozitívnych medziľudských vzťahov na pracovisku a rozvíjanie otvorenej komunikácie a spolupráce s rodinnými príslušníkmi klientov i miestnou komunitou.
Sociálne služby poskytujeme individuálne, s rešpektovaním potrieb, želaní a očakávaní každého klienta. Dbáme na vytváranie kvalitného, bezpečného a podnetného prostredia, ktoré podporuje jeho samostatnosť, dôstojnosť a spokojnosť. Vo svojej práci rešpektujeme jedinečnosť každého človeka a podporujeme harmonické vzťahy medzi jednotlivcom, spoločnosťou a prostredím, v ktorom žije. Spokojnosť klientov a ich rodinných príslušníkov považujeme za jednu z našich hlavných priorít.

PREDMET ČINNOSTI
 
Domov dôchodcov Milosrdného samaritána Močenok zabezpečuje poskytovanie komplexných sociálnych služieb v súlade so zákonom č. 448/2008 Z. z. o sociálnych službách v znení neskorších predpisov.
V roku 2025 poskytovalo zariadenie sociálne služby fyzickým osobám, ktoré dovŕšili dôchodkový vek a sú odkázané na pomoc inej fyzickej osoby, pričom ich stupeň odkázanosti je najmenej III., alebo sú odkázané na poskytovanie sociálnej služby v zariadení z iných závažných dôvodov, napríklad z dôvodu osamelosti.
Domov dôchodcov je pobytové zariadenie s nepretržitou celoročnou prevádzkou, ktoré poskytuje svojim klientom komplexné sociálne služby na neurčitý čas. Kapacita zariadenia je 40 prijímateľov sociálnej služby.
Sociálne služby sú poskytované na základe písomnej zmluvy uzatvorenej medzi zariadením a prijímateľom sociálnej služby v rozsahu dohodnutom v súlade s platnými právnymi predpismi.
Za dohodnuté poskytované služby hradili obyvatelia zmluvne dohodnuté poplatky v súlade so Všeobecne záväzným nariadením obce Močenok číslo 04/2025 o úhradách za poskytované sociálne služby v zariadeniach sociálnych služieb v zriaďovateľskej pôsobnosti obce Močenok. 
Výška úhrady za poskytované služby sa určuje ako súčet úhrady za odborné a obslužné činnosti. Závisí hlavne od stupňa odkázanosti na sociálnu službu, od podlahovej plochy obytnej miestnosti a príslušenstva obytnej miestnosti, od počtu obyvateľov, ktorí podlahovú plochu obytnej miestnosti užívajú. 





Financovanie sociálnych služieb v roku 2025:
Zariadenie v roku 2025 disponovalo nasledovnými účtami, na ktorých boli stavy k 31.12.2025 nasledovné:
Výdavkový účet:      SK4009000000005107635551                                  0,00  Eur
Príjmový účet :         SK7009000000005107636757                                 0,00- Eur
Depozitný účet :       SK0909000000005107638146                         50 812,06  Eur
Sociálny účet :          SK8009000000005107637741                              288,41  Eur
Všetky účty Domova dôchodcov  Močenok sú vedené v SLSP Šaľa.
Ekonomicky oprávnené náklady na jedného prijímateľa sociálnej služby podľa druhu poskytovanej sociálnej služby za kalendárny rok sú vo výške 1 424,77 Eur.
Pohľadávky v roku 2025:
- k 31.12.2025 zariadenie neeviduje pohľadávky

Plánovaný rozpočet organizácie v roku 2025:
V zmysle uznesenia OZ v Močenku č. 5.2.2 – II../MOZ/2024 zo dňa 12.12.2024 malo zariadenie schválený rozpočet nasledovne v eurách :

Príjmy :
Príjmy z MPSVaR                                                 		  331 716,00
Vlastné príjmy                                                     		  298 000,00
Doplatok na klienta z obce  Močenok                                     4 480,00 
Spolu                                                                        		  634 196,00 

Výdavky: 
Názov rozpočt. klasifikácie/Rozpočt. klasifikácia
Mzdy a platy / 61                                                                  335 600,00 
Poistné a príspevok do DDP /62                                         122 848,00 
Tovary a služby / 63                                                            174 931,00 
- z toho:  
Cestovné výdavky /631/                                                               100,00 
Energia, plyn, voda a telekomunikácie /632/                    	   44 501,00 
Tovar, materiál /633/                                                               98 080,00 
PHM, servis, údržba a poistenie vozidla /634/                          1 510,00  
Oprava a údržba /635/                                                             17 220,00 
Ostatné služby /637/                                                                 13 520,00                  

Transfery / 64: nemoc. dávky, prísp. na stravu                        817,00

Spolu :                                                                                      634 196,00 

Príjmy zariadenia sa počas roka zvýšili o 48 309,64 eur nasledovne :
· Príjem od obce vo výške 2 762,32 na opravu kotla
· Dary od rodinných príslušníkov klientov zariadenia v sume 5 154,30
· Letné odmeny – MPSVaR SR  v sume 26 893,02
· Stabilizačný príplatok – MPSVaR SR v sume 13 500,00

     Skutočnosť za rok 2025 v eurách:
K 31.12.2025 sa rozpočet zariadenia  upravil nasledovne v eurách:
Príjmy :
Príjmy z MPSVaR                                                                   371 313,81  
Vlastné príjmy                                                                         306 773,39
Vlastné príjmy z r.2024                                                               1 008,03 
Dary                                                                                              5 154,30
Na opravu kotla od obce                                                               2 762,32 
                                
Spolu:                                                                                      687 011,85  

Výdavky – skutočnosť k 31.12.2025
Mzdy a platy/610/                                                                    362 891,94 
Poistné a DDP /620/                                                                 129 248,91   
Tovary a služby /630/                                                               181  170,20
Nemocenské dávky a odchodné /640/                                          6 088,77    
Spolu:                                                                                       679 399,82 Eur  
Nevyčerpané vlastné finančné prostriedky boli k 31.12.2025 v sume 7 612,03 eur.
Bilancia AKTÍV a PASÍV v eurách:
Celková výška Aktív a Pasív je                                                    69 115,41
Strana Aktív:
Dlhodobý hmotný majetok                                                              9 460,62
Zásoby                                                                                             8 554,32
Finančný majetok                                                                          51  100,47 
Strana Pasív :
Nevysporiadaný  výsledok hospodárenia
z minulých rokov                                                                             - 2 719,79 
Výsledok hospodárenia za účt. obdobie                                             1 372,15
Zúčtovanie medzi subjektami verejnej správy                                   9 460,62
Záväzky zo soc. fondu                                                                           576,28
Záväzky voči dodávateľom                                                                 5 325,99    
Ostatné záväzky                                                                                     -
Iné záväzky                                                                                           404,92    
Záväzky voči zamestnancom                                                          32 645,55
Zúčtovanie s orgánmi soc. a zdrav. poistenia                                 13 178,59
Ostatné priame dane                                                                         4 583,00
Výnosy budúcich období                                                                   4 288,10        
V roku 2025 bola priemerná mesačná úhrada za sociálnu službu :  628,11 eur          
 
ŠTRUKTÚRA PRIJÍMATEĽOV SOCIÁLNEJ SLUŽBY

Zariadenie poskytuje starostlivosť pre 40 prijímateľov sociálnych služieb. Kapacita zariadenia je 40 lôžok. Ku dňu 31.12.2025 boli sociálne služby poskytované 39 klientom. 

Bližšiu štruktúru klientov podľa veku a pohlavia uvádzajú tabuľky č. 1-2 
Tabuľka č. 1: Rozdelenie klientov zariadenia podľa pohlavia k 31.12.2025
	Zariadenie
	Ženy
	Muži
	Spolu

	Stav k 31.12.2024
	31
	7
	38

	prírastok
	9
	10
	10

	úbytok
	14
	4
	18

	Stav k 31.12.2023
	26
	13
	39



Prehľad o obyvateľoch v Zariadení pre seniorov: 
V roku 2025 bolo do zariadenia celkovo prijatých 19 klientov.
Z celkového počtu 19 prijatých klientov bolo 9  žien a  10 mužov.
V roku 2025 ukončilo pobyt celkovo 18 klientov (z toho 14 žien a 4 mužov).
Z celkového počtu 18 klientov ubudlo 15 klientov z dôvodu úmrtia.
     Tabuľka č. 2: Rozdelenie klientov zariadenia podľa veku k 31.12.2025
	Vek v rozpätí: 
	Počet klientov: 
	z toho: ženy 
	z toho: muži 

	63 – 74 rokov
	12
	3
	9

	75 - 79 rokov 
	10
	8
	2

	80 – 84 rokov
	9
	8
	1

	85 – 89 rokov 
	7
	6
	1

	Nad 90  rokov 
	1
	1
	0

	Spolu: 
	39
	26
	13



K 31.12.2025 sme mali v našom zariadení najviac klientov vo veku od 63 – 74 rokov ( 12, z toho 3 ženy a 9 mužov) a 75 – 79 ročných bolo v sledovanom období 10 klientov (8 žien a 2 muži), nad 90  rokov bolo 9 klientov (8 žien a 1 muž).

Počet klientov a priemerný vek obyvateľov DD Močenok k 31.12.2025

V sledovanom období sme mali v našom zariadení 13 mužov, priemerný vek mužov bol 74,5 rokov. K 31.12.2025 sme mali 26 žien s priemerným vekom 81,1 rokov.
Rozdelenie prijímateľov sociálnej služby podľa mobility
Tabuľka č. 3: Rozdelenie klientov zariadenia podľa mobility k 31.12.2025
	
	Mobilní
	Čiastočne mobilní
	Imobilní

	Ženy
	8
	6
	10

	Muži
	7
	2
	6

	SPOLU
	15
	8
	16



K 31.12.2025 sme mali v našom zariadení 15 mobilných klientov ( z toho 8 žien a 7 mužov), oproti minulému roku sa počet mobilných klientov zvýšil o 3 klientov. Čiastočne mobilných klientov bolo v sledovanom období 8 (z toho 6 žien a 2 muži), oproti minulému roku sa počet znížil o 1. Imobilných klientov sme mali v našom zariadení 16 ( 10 žien a 6 mužov). Oproti minulému roku sa počet imobilných klientov znížil o 1 klienta.
	
Tabuľka č. 4: Rozdelenie klientov zariadenia podľa trvalého bydliska k 31.12.2025

	OBEC/MESTO
	STAV k 31.12.2025

	Hlohovec
	1

	Hájske
	2

	Horná Kráľová
	5

	Dolné Zelenice
	1

	Lukáčovce
	1

	Močenok
	12

	Nitra
	5

	Levice
	1

	Sereď
	1

	Selice
	1

	Šaľa
	5

	Valaská Belá
	1

	Dubník
	1

	Výčapy-Opatovce
	1

	Cabaj
	1

	Spolu:
	39



Počas celého roka 2025 sme sociálnu službu poskytovali 19 klientom s trvalým pobytom obce Močenok. Z celkového počtu 19 klientov ubudlo 6 klientov z dôvodu úmrtia.





Poslanie organizácie a cieľové skupiny :

Domov dôchodcov Milosrdného samaritána Močenok poskytuje sociálne služby v súlade so zákonom č. 448/2008 Z. z. o sociálnych službách v znení neskorších predpisov.
V rámci svojej činnosti zabezpečuje odborné, obslužné, ďalšie a doplnkové služby.
V oblasti odbornej činnosti poskytuje pomoc pri odkázanosti na pomoc inej fyzickej osoby, základné sociálne poradenstvo, sociálnu rehabilitáciu, ošetrovateľskú a zdravotnú starostlivosť, ako aj pracovnú terapiu.
Obslužná činnosť zahŕňa poskytovanie ubytovania, celodenného stravovania, upratovania, prania, žehlenia a údržby bielizne a šatstva.
V rámci ďalších činností zariadenie vytvára podmienky na úschovu cenných vecí, zabezpečuje záujmovú činnosť, podporuje vzdelávacie a voľnočasové aktivity a zabezpečuje zdravotné pomôcky a lieky podľa individuálnych potrieb prijímateľov sociálnej služby.
Doplnkové služby zahŕňajú pomoc pri nákupoch, zabezpečenie kaderníckych a pedikérskych služieb, ako aj vytváranie podmienok na napĺňanie duchovných potrieb prijímateľov sociálnej služby.
Cieľovou skupinou zariadenia sú fyzické osoby, ktoré dovŕšili dôchodkový vek a sú odkázané na pomoc inej fyzickej osoby, pričom ich stupeň odkázanosti je najmenej III. podľa prílohy č. 3 zákona č. 448/2008 Z. z., alebo osoby, ktoré potrebujú poskytovanie sociálnej služby v zariadení z iných závažných dôvodov.
Pri poskytovaní sociálnych služieb zariadenie dôsledne rešpektuje ľudské práva, ľudskú dôstojnosť, individuálne potreby a právo každého prijímateľa na rovnaké zaobchádzanie, súkromie a zachovanie jeho jedinečnosti.

Poskytovanie služieb :
   
Domov dôchodcov Milosrdného samaritána Močenok poskytuje sociálne služby a komplexnú starostlivosť rôznorodej skupine seniorov s prihliadnutím na ich zdravotný stav, individuálne potreby a mieru odkázanosti.
Hlavným cieľom zariadenia je zabezpečiť kvalitnú starostlivosť založenú na humánnom, etickom a individuálnom prístupe ku každému prijímateľovi sociálnej služby. Usilujeme sa vytvárať prostredie, ktoré čo najviac pripomína domov, poskytuje pocit bezpečia, súkromia a dôstojnosti a zároveň rešpektuje ľudské práva a slobody seniorov.
Kvalitu života prijímateľov vnímame komplexne – od zabezpečenia základných životných potrieb, cez sociálne kontakty až po podporu sebarealizácie, zachovanie schopností a aktívne trávenie voľného času. Ku každému prijímateľovi pristupujeme individuálne, citlivo a profesionálne.
Súčasťou poskytovaných služieb je individuálne plánovanie, ktoré umožňuje prispôsobiť starostlivosť potrebám a želaniam každého prijímateľa sociálnej služby. Koordinátorkou individuálneho plánovania je Mgr. Janka Tóthová a koordinátorkou ošetrovateľských činností je Vieroslava Verešová.
Popri zabezpečení základných fyziologických potrieb kladieme dôraz aj na vytváranie príjemnej atmosféry, pocitu istoty a zmysluplného naplnenia každého dňa. Prijímatelia sociálnej služby majú možnosť zapájať sa do rôznych aktivizačných programov podľa svojich schopností, záujmov a aktuálneho zdravotného stavu. Medzi pravidelné aktivity patria:
· rozvoj pracovných zručností,
· rozvoj a udržiavanie jemnej motoriky,
· záhradnícke práce (starostlivosť o kvety, polievanie a údržba areálu),
· čitateľský krúžok a sprostredkovanie kníh z obecnej knižnice,
· tréning pamäti,
· skupinové cvičenie na stoličkách,
· reminiscenčná terapia, využívajúca zachovanú dlhodobú pamäť a životné spomienky prijímateľov,
· grafomotorické cvičenia zamerané na rozvoj jemnej motoriky a koordinácie pohybov.
Do jednotlivých aktivít sa prijímatelia zapájajú dobrovoľne podľa vlastných záujmov a možností. Noví prijímatelia sú do spoločenského života zariadenia začleňovaní postupne, s rešpektovaním ich individuality a tempa adaptácie.
Zariadenie poskytuje komplexnú starostlivosť seniorom, ktorí sú v dôsledku vysokého veku alebo nepriaznivého zdravotného stavu odkázaní na pomoc iných osôb. Samozrejmou súčasťou starostlivosti je celodenné stravovanie, ktoré zohľadňuje zdravotný stav prijímateľov, odporúčania ošetrujúceho lekára, individuálne potreby i miestne stravovacie zvyklosti.
Okrem základnej starostlivosti zabezpečujeme pomoc pri každodenných životných úkonoch, sociálne poradenstvo, úschovu cenných vecí a vytvárame podmienky na kultúrne, spoločenské a duchovné vyžitie. Významnú pozornosť venujeme podpore rodinných vzťahov. Udržiavame otvorenú komunikáciu s rodinnými príslušníkmi, podporujeme ich aktívnu spoluprácu so zariadením a umožňujeme návštevy v čo najširšom rozsahu, aby prijímatelia mohli zostať v pravidelnom kontakte so svojimi blízkymi.




PERSONALISTIKA V ROKU 2025

K 31.12.2025 v DD Močenok  pracovalo na plný pracovný úväzok 29 zamestnancov. 


	Pracovná pozícia
	
Stav k 31.12.2025

	Riaditeľ 
	1


	Účtovníčka
	1

	Soc. pracovník
	1

	Vrchná sestra
	2

	Opatrovateľka
	11 

	Sanitárka
	1

	Hospodárka
	1

	Inštruktor soc. rehabilitácie
	1

	Kuchárka
	6 /z toho 1 MD, 1 PN/

	Pomocná kuchárka
	1

	Upratovačka
	2

	Pracovníčka v práčovni
	1





PLNENIE CIEĽOV, PRIORÍT A INOVÁCIE V POSKYTOVANÍ SOCIÁLNYCH SLUŽIEB ZA ROK 2025


· nákup posteľnej bielizne
· školenia zamestnancov
· úprava zelene
· vybavenie kuchyne drobnými elektrospotrebičmi 
· údržba zariadení v práčovni, kuchyni, výťahu, plynových kotlov
·  nákup práčky



STRAVOVANIE 
Súčasťou služieb poskytovaných v zariadení sociálnych služieb je i zabezpečovanie celodennej stravy, ktorá sa pripravuje v priestoroch moderne vybavenej kuchyne a podáva sa v príjemne zariadenej jedálni. Podáva sa racionálna strava a diabetická strava, ktorá je pre klienta zvolená podľa jeho aktuálnych zdravotných diagnóz a prispôsobuje sa i aktuálnym potrebám klientov, často i jednotlivo pre klienta. Strava je pripravovaná so zásadami zdravej výživy tak, aby bola vyvážená a bohatá na vitamíny a látky prospešné pre zdravie. Všetky jedlá sú podávané v jedálni, resp. sú klientom prinášané na izby v prípade, ak je klient ležiaci. Jedálny lístok zostavuje hospodárka v spolupráci s riaditeľkou, hlavnou sestrou a zástupcom prijímateľov sociálnej služby týždenne.
V roku 2025 sme zabezpečovali stravu pre:
· klientov DD
racionálna strava: 
39 klientov poberalo ( raňajky, obed, večeru ) -  celkovo 27 375 porcií za rok,
2 klienti poberali aj  desiatu a olovrant  – celkovo 730 porcií za rok.
diabetická strava: 
14 klientov poberalo ( raňajky, desiata, obed, olovrant, večeru) celkovo 25 550 porcií za rok,
2 klienti  poberali aj II. večeru, celkovo - 730 porcií za rok.
· zamestnancov DD Močenok – celkovo v roku 2025 – 3127 obedov.



Výkaz ziskov a strát k 31.12.2025

	P.č.
	NÁKLADY
	

	1.
	Spotrebované nákupy 
	130 502,16

	2.
	Služby	
	  30 551,94

	3.
	Osobné náklady
	515 545,08

	4.
	Ostatné náklady ma prevádzkovú činnosť
	        681,04

	5.
	Odpisy, rezervy a opravné položky
	    4 488,00  

	6.
	Finančné náklady
	       747,45

	7.
	Náklady na transfery a náklady z odvodu príjmov
	306 773,39

	
	SPOLU
	989 289,06

	
	VÝNOSY
	

	1.
	Tržby za vlastné výkony a tovar
	306 773,39

	2.
	Ostatné výnosy z prevádzkovej činnosti
	         -

	3.
	Tržby z predaja majetku
	         -

	4.
	Výnosy z transferov a rozpočtových príjmov
	683 887,82

	
	SPOLU
	990 661,21

	
	VÝSLEDOK HOSPODÁRENIA
	   1 372,15



Ekonomicky oprávnené náklady:
· 1 prijímateľ sociálnej služby/ 1 mesiac: 1 424,77 eur 
· 1 prijímateľ sociálnej služby/ 1 rok:     17 097,24 eur

Harmonogram uskutočnených podujatí v zariadení :

Počas celého roka 2025 boli prijímatelia sociálnej služby zapájaní do pravidelných aktivizačných, terapeutických, kultúrnych a spoločenských činností. Cieľom týchto aktivít bolo podporovať fyzickú kondíciu, rozvíjať kognitívne schopnosti, udržiavať sociálne kontakty a prispievať k psychickej pohode seniorov. Pravidelnou súčasťou programu boli tréningy pamäti, biblioterapia, muzikoterapia, arteterapia, reminiscenčná terapia, zdravotný telocvik, cvičenia na rozvoj jemnej a hrubej motoriky, spoločenské hry, individuálna práca s prijímateľmi, ako aj pravidelné slávenie svätých omší priamo v zariadení.

Január sa niesol v znamení privítania nového roka a novoročných stretnutí. Prijímateľov potešilo vystúpenie speváckej skupiny Zúgovanka, nechýbalo spoločné kino v zariadení ani pravidelné terapeutické aktivity.

Február bol venovaný rozvoju kognitívnych schopností, pohybovým aktivitám a spoločenským hrám. Pri príležitosti sviatku sv. Valentína prijímatelia vytvorili tematickú nástenku.

Marec priniesol oslavy Medzinárodného dňa žien, besedu pri príležitosti Mesiaca knihy, návštevu veľkonočnej výstavy v obci a tvorivé dielne zamerané na výrobu veľkonočných dekorácií, kraslíc a pozdravov.

Apríl sa niesol v duchu veľkonočných sviatkov a príchodu jari. Prijímatelia sa zapájali do výsadby jarných kvetov, úpravy areálu zariadenia, pobytu na čerstvom vzduchu a rôznych relaxačných a terapeutických aktivít.

Máj bol obohatený o spoločné posedenie pri príležitosti Dňa matiek, vystúpenie speváckej skupiny Zúgovanka, pravidelné prechádzky v obci a aktivity zamerané na rozvoj pracovných zručností a jemnej motoriky.

Jún priniesol množstvo aktivít na čerstvom vzduchu. Klienti sa zapájali do zberu levandule, navštívili miestnu zmrzlináreň a zúčastnili sa prednášky o význame dodržiavania pitného režimu v seniorskom veku.

Júl patril letným aktivitám, pohybovým cvičeniam, prechádzkam po obci, spracovaniu levandule a spoločným popoludniam pri kine v zariadení. Obľúbenou aktivitou bola aj návšteva zmrzliny.

August bol zameraný na rozvoj pracovných zručností, tréning pamäti, vedomostné aktivity podporujúce kognitívne funkcie, zdravotné cvičenia na čerstvom vzduchu a modelovanie z plastelíny na precvičenie jemnej motoriky.

September priniesol jesenné tvorivé dielne. Prijímatelia vyrábali jesenné dekorácie, šili levanduľové vrecúška, maľovali jesenné motívy a zbierali prírodný materiál na výzdobu zariadenia.

Október, Mesiac úcty k starším, bol venovaný spoločnému posedeniu, kultúrnemu programu a stretnutiam s hosťami. Veľkú radosť prinieslo vystúpenie detí z materskej školy aj tradičné vystúpenie speváckej skupiny Zúgovanka.

November sa niesol v znamení príprav na advent a Vianoce. Prijímatelia vyrábali vianočné pozdravy a dekorácie, pokračovali v tréningu pamäti, biblioterapii a pravidelných pohybových aktivitách.

December bol venovaný vytváraniu sviatočnej atmosféry a príprave na Vianoce. Spoločne sme vyzdobili priestory zariadenia vianočnými dekoráciami, pokračovali v tréningu pamäti a tvorivých dielňach. Súčasťou adventného obdobia bola svätá omša spojená so svätením adventného venca, tradičné vianočné pečenie, príchod svätého Mikuláša a zapojenie sa do projektu Vianočná pošta a Vianočný zázrak, ktoré našim prijímateľom priniesli množstvo radosti a milých prekvapení. Predvianočné obdobie vyvrcholilo spoločným posedením s odovzdávaním vianočných darčekov, vystúpením speváckej skupiny Zúgovanka a rozlúčkou so starým rokom. Celý december sa niesol v duchu pokoja, spolupatričnosti, radosti a vzájomnej blízkosti.

